Притӣ Зинта

**Притӣ Зинта** (, ; тав. 31 январи 1975, Шимла, Ҳиндустон) — ҳунарпешаи синамои ҳинд, яке аз ҳунарпешаҳои барҷастаи Болливуд.Ӯ дар филмҳои бо забонҳои ҳиндӣ, телугу, панҷобӣ ва англисӣ ҳунарнамоӣ намудааст. Притӣ барои иҷрои нақши аввалинаш дар филми "Муҳаббат аз нигоҳи аввал" (Dil Se.., 1998), дар маросими ҷоизасупории Filmfare Awards дар номинатсияи "Беҳтарин дебют" пешниҳод карда шудааст. Соли 2003 аввалин мукфоти "Filmfare Awards" - ро дар номзадии "Беҳтарин нақши занона" барои нақш дар филми «Шояд фардое набошад» ба даст овардааст. Ӯ дар "Кинофестивали байналхалқӣ дар Чикаго" бо мукофоти "Ҳюгои нуқрагин" қадрдонӣ ва барои нақш дар филми ҳинду-канадии "Heaven on Earth" дар ҷоизаи "Ҷинӣ" номзади пешниҳодшудагон гаштааст.

Ба ғайр аз фаъолият дар санъат, Притӣ инчунин фаъоли ҷамъиятӣ, барандаи барномаҳои телевизионӣ буда, зуд-зуд дар саҳнаҳои намоиш баромад менамояд. Ӯ бунёдгузори студиёи филмсозии PZNZ Media мебошад, ҳамчунин бо молики дастаи крикети Kings XI Punjab шарикӣ дорад.

## Зиндагинома
Притӣ Зинта дар Шимла дар оилаи афсари қӯшунҳои Ҳиндустон Дургананд ва ҳамсари ӯ Нилпрабҳӣ ба дунё омадааст. Ӯ соҳиби ду бародар мебошад Дипанкар ва Маниш, ки бо тафовут яксолӣ яке аз ӯ хурдтар ва дигаре бузургтар мебошанд. Дипанкар бо роҳи падар қадам зада дар артиши миллӣ Ҳиндустон дар шаҳри Пуна хидмат мекунад ва Маниш бошад дар Лос-Анҷелес умр ба сар мебарад. Ҳангоме, ки Притӣ 13 сол дошт падараш дар садамаи нақлиётӣ ба ҳалокат расидааст ва модараш бо захмҳои вазнин ду сол дар бистари беморӣ афтодааст.

Бо сабаби кори падар онҳо дар як макон зиндагӣ намекарданд. Притӣ дар мактаб-интернати бачагонаи Исо ва Марям дар Шимла таҳсил намудааст. Баъди хатми мактаб ӯ хонданро дар St. Bede's College идома дода бо баҳои аъло курси адабиёти англисиро хатм намудааст. Баъдан дар курси иловагӣ дар риштаи "равоншиносӣ-криминалистика"  таҳсил . Ӯ дар зодрӯзи дӯсташ соли 1996 тасодуфан бо коргардони наворҳои таблиғот шинос шуда пешниҳоди иштирок дар озмоиши таблиғи "Perk chocolates"-ро қабул намуд, ки ин аввалин намоиши ҳунарии Притӣ гашт.

## Эҷодиёт дар синамо

## Ҳаёти шахсӣ

Рӯзномаи Tabloid ҳамеша робитаи румонтикии ӯро бо дигар ситораҳои Болливуд менавишт вале Притӣ ҳамаи инро овоза хонда инкор кардааст. Соли 2000 ӯ бо модел Марк Робинсон вохӯриро оғоз намудааст аммо соли дигар аз ҳам ҷудо шуданд. Притӣ қайд намуд, ки онҳо дӯстони хуб боқӣ мондаанд. Аз моҳи феврали 2005 то майи 2009 бо тоҷири ҳинд Несс Вадиа муносибати ошиқона дошт, ва дар бораи онҳо ВАО зуд-зуд хабарҳо нашр менамуд,  яке дар бораи номзадӣ яке дар бораи ҷудо шуданашон. 13 июни соли 2014  Притӣ бар муқобили Несс Вадия ба маъмурияти полис аризаи шикоятӣ навишт, ки 30 май дар Wankhede Stadium ҳангоми "Намоиши лигаи Ҳиндустон" ӯро таҷовуз, таҳдид ва сӯистифода намудааст. Вадия исботкорона инкор намудааст.

29 феврали 2016 Притӣ бо дӯстдоштааш аз ИМА Ҷин Гуденаф оила барпо намуданд, ки маросими тӯй дар Лос-Анҷелес барпо гардид.

## Маълумоти гуногун
* Дӯстони наздики ӯ Шоҳруххон, Абҳишек Баччан, Рекҳа, ва Каран Ҷоҳар мебошанд.
* Ӯ бо Шоҳруххон, Салмонхон, Амитабҳ Баччан, ва Ранӣ Мукҳерҷӣ чаҳор маротиба ҳамроҳ нақш офаридааст.

## Филмнома

## Барномаҳои телевизионӣ

## Эзоҳ

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешазанони асри ХХI
Гурӯҳ:Ҳунарпешазанҳои Ҳинд
Гурӯҳ:Ҳунарпешазанони асри ХХ